Cornelius Leahy

Cornelius "Con" Leahy (27. huhtikuuta 1876 Cregane Irlanti – 18. marraskuuta 1921 New York Yhdysvallat) oli hyppylajeihin erikoistunut irlantilainen yleisurheilija ja olympiavoittaja.

Leahy osallistui olympialaisiin kaksi kertaa, vuoden 1906 välikisoihin Ateenassa sekä vuoden 1908 olympialaisiin Lontoossa. Ateenan välikisoista hän saavutti kultaa korkeushypystä sekä hopeaa kolmiloikasta. Lontoon olympialaisissa hän sijoittui jaetulle hopealle korkeushypyssä.

Ennätyksikseen Leahy teki korkeushypyssä 1,95 metriä vuonna 1908, pituushypyssä 7,21 metriä vuonna 1902 sekä kolmiloikassa 15,06 metriä niin ikään vuonna 1902.

Myös Leahyn veli Patrick "Pat" Leahy oli yleisurheilija ja olympiamitalisti.

Lähteet 

Irlantilaiset korkeushyppääjät
Irlantilaiset pituushyppääjät
Irlantilaiset kolmiloikkaajat
Irlantilaiset olympiavoittajat
Vuonna 1876 syntyneet
Vuonna 1921 kuolleet